open-index/open-wikipedia-markdown huggingface dataset:
คลองบางน้อย (จังหวัดสมุทรสงคราม)

[thumb|[ตลาดน้ำบางน้อย]]
**คลองบางน้อย** เป็นคลองที่แยกจากคลองยายแพง อำเภอบางคนที ไหลลงสู่แม่น้ำแม่กลองบริเวณตำบลกระดังงา อำเภอบางคนที จังหวัดสมุทรสงคราม มีความยาวประมาณ 5 กิโลเมตร มีคลองสายรองที่เชื่อมต่อคลองบางน้อย ได้แก่ คลองไข่เน่า คลองบางใหญ่ คลองกระดังงา (คลองเขาควาย) คลองสำโรง คลองยายแพง คลองบ้านใต้ และคลองจอมปลวก 

## ประวัติ
คลองบางน้อยเป็นคลองธรรมชาติคดโค้ง บริเวณปากคลองบางน้อยเป็นที่ตั้งของตลาดน้ำบางน้อยและวัดเกาะแก้ว บริเวณคลองบางน้อยมีชุมชน 3 แห่ง ได้แก่ ชุมชนปากคลองบางน้อย (วัดเกาะแก้ว วัดเกาะใหญ่ ถึงวัดไทร) ชุมชนวัดปากง่าม และชุมชนบางน้อยใน (วัดบางน้อย) โดยมีวัดแห่งแรกบริเวณคลองบางน้อยคือวัดไทร ซึ่งขุนวิเศษฯ นายด่านมะขามเตี้ย ซึ่งเป็นนายด่านเจดีย์สามองค์ เมืองกาญจนบุรี ได้มาปฏิสังขรณ์ขึ้นใหม่ เมื่อ พ.ศ. 2023 ภายหลังมีการสร้างวัดต่าง ๆ ริมคลองคือ วัดบางน้อย (พ.ศ. 2215) วัดเกาะใหญ่ (พ.ศ. 2285) วัดเกาะแก้ว (พ.ศ. 2300) และวัดปากง่าม (พ.ศ. 2305)

เมื่อกรุงศรีอยุธยาเสียกรุงให้แก่พม่า สมเด็จพระเจ้าตากสินกู้เอกราชในศึกที่ค่ายบางกุ้ง บริเวณชุมชนวัดเกาะแก้วซึ่งตั้งอยู่ปากคลองบางน้อย กองทัพพม่าเคยมาตั้งทัพอยู่บริเวณนี้ (รวมถึงบริเวณวัดบางพลับ)

ประมาณ พ.ศ. 2450 มีการตั้งศาลเจ้าพ่อโรงโขนชุมชนบางน้อยใน

ในพระราชหัตถเลขาพระบาทสมเด็จพระจุลจอมเกล้าเจ้าอยู่หัว เสด็จประพาสมณฑลราชบุรี ได้กล่าวถึงสภาพคลองบางน้อยตอนหนึ่งว่า "วันที่ 30 สิงหาคม ร.ศก 128 เวลาบ่าย 2 โมงเศษ ลงเรือล่องไปตามลำน้ำ เลี้ยวเข้าคลองบางน้อยฝั่งตะวันออก คลองนี้เป็นคลองเก่าลึกและกว้าง สายน้ำเชี่ยวแรง ตามลำคลองมีสวนหมาก มะพร้าว และผลไม้หนาแน่นลักษณะสวนเมืองสมุทรสงคราม มีบ้านเรือนฝากระดานเป็นพื้นติดต่อกันเข้าไป วัดใหญ่ ๆ ก็มีหลายวัด ข้างในมีแยกหลายแยก แต่ที่เป็นทางร่วมไปคลองดำเนินสะดวกทางหนึ่ง ไปสมุทรสงครามทางหนึ่ง ออกทางปากคลองนี้ทางหนึ่ง มีตลาดซื้อขายของสด เป็นตลาดประจำอยู่ทุกวัน แต่ทางดำเนินสะดวกได้ปิดเสียเมื่อเวลาได้ทำประตูน้ำนี้แล้ว เพราะฉะนั้นน้ำจึงได้บ่าลงมาคลองนี้ไหลเชี่ยว" 

ช่วงสงครามโลกครั้งที่สองมีผู้คนอพยพย้ายถิ่นฐานเข้ามาอยู่อาศัยบริเวณคลองบางน้อยมากขึ้น เช่นจากอัมพวา บางนกแขวก ราชบุรี เพื่อหนีภัยสงคราม หลังจากนั้นชุมชนคลองบางน้อยประกอบอาชีพเกษตรกรรมทำสวนผลไม้ เช่น มะพร้าว กล้วย ลิ้นจี่ ส้มโอ จนเมื่อมีการตัดถนนทำให้การสัญจรโดยคลองลดลง ในช่วง พ.ศ. 2539 เกิดน้ำท่วมใหญ่บริเวณคลองบางน้อย

## อ้างอิง

หมวดหมู่:คลองในจังหวัดสมุทรสงคราม
หมวดหมู่:อำเภอบางคนที
โกลอมเรซอ แอซฮอรี

**โกลอมเรซอ แอซฮอรี** (; 18 กุมภาพันธ์ พ.ศ. 2455 – 5 พฤศจิกายน พ.ศ. 2544) เป็นทหารชาวอิหร่านซึ่งดำรงตำแหน่งนายกรัฐมนตรีอิหร่านระหว่างเดือนพฤศจิกายน พ.ศ. 2521 ถึงวันที่ 4 มกราคม พ.ศ. 2522 ในช่วงการปฏิวัติอิหร่าน

เขาเกิดเมื่อประมาณ พ.ศ. 2455 (หรือ พ.ศ. 2460) เขาสำเร็จการศึกษาจากวิทยาลัยการสงครามของอิหร่าน เขายังได้รับการฝึกฝนที่วิทยาลัยการสงครามแห่งชาติในวอชิงตัน ดี.ซี. ต่อมาเขาเป็นผู้บัญชาการทหารในอิหร่านใน พ.ศ. 2514 ต่อมาเขาเป็นนายกรัฐมนตรีในวันที่ 6 พฤศจิกายนถึงสิ้นเดือนธันวาคม พ.ศ. 2521

## คณะรัฐมนตรี
คณะรัฐมนตรีของเขาประกอบด้วยสมาชิกเก้าคน ได้แก่

* พลเอก โกลอมแอลี โอเวย์ซี (รัฐมนตรีกระทรวงแรงงานและกิจการสังคม, รักษาการ)
* พลโท นอเซร์ โมแฆดแดม (รัฐมนตรีกระทรวงพลังงาน)
* พลเอก แอบบอส แกเรบอฆี (รัฐมนตรีกระทรวงมหาดไทย)
* พลโท แอโบลแฮแซน แซออแดตแมนด์ (รัฐมนตรีกระทรวงการเคหะ)
* พลเอก โกลอมเรซอ แอซฮอรี
* พลเอก เรซอ แอซีมี (รัฐมนตรีกระทรวงสงคราม)
* แอมีร์โฆสโรว์ แอฟชอร์ (รัฐมนตรีกระทรวงการต่างประเทศ)
* โมแฮมแมดเรซอ แอมีน (รัฐมนตรีกระทรวงเหมืองแร่และอุตสาหกรรม)
* แครีม โมอ์แทแมดี (รัฐมนตรีกระทรวงไปรษณีย์โทรเลขและโทรคมนาคม)

อย่างไรก็ตาม มีรายงานด้วยว่ารัฐบาลมี 11 คน และ 6 คนเป็นนายทหาร

## อ้างอิง
หมวดหมู่:บุคคลที่เกิดในปี พ.ศ. 2455
หมวดหมู่:บุคคลที่เสียชีวิตในปี พ.ศ. 2544
หมวดหมู่:นักการเมืองอิหร่าน
หมวดหมู่:การปฏิวัติอิหร่าน
หมวดหมู่:ผู้นำในสงครามเย็น
ไซคิกฟีเวอร์ฟรอมเอ็กไซล์ไทรบ์

**ไซคิกฟีเวอร์ ฟรอม เอ็กไซล์ไทรบ์** (ญี่ปุ่น: サイキック・フィーバー・フロム・エグザイル・トライブ, อังกฤษ **PSYCHIC FEVER from EXILE TRIBE** หรือรู้จักในชื่อ **ไซคิกฟีเวอร์** (PSYCHIC FEVER)) เป็นวงบอยแบนด์ร้อง, เต้น, แร็ปและบีทบ็อกซ์ สัญชาติญี่ปุ่น มีสมาชิก 7 คน ก่อตั้งและบริหารโดยสังกัดแอลดีเอช และปัจจุบันเซ็นสัญญากับค่ายเพลง เท็นเธาซั่นด์ โปรเจกต์ส (ค่ายย่อยในเครือวอร์เนอร์มิวสิค) พวกเขาเปิดตัวอย่างเป็นทางการด้วยอัลบั้มแรก "P.C.F" เมื่อวันที่ 13 กรกฎาคม 2022

## ประวัติ
**2019**
* เปิดตัววงครั้งแรกในคอนเสิร์ต "แบทเทิลออฟโตเกียว"(BATTLE OF TOKYO) ที่มาคุฮาริ เมสเสะ เมื่อวันที่ 4 กรกฎาคม 
* 5 ตุลาคม - 8 ธันวาคม มีการจัด "มูฉะชูเกียว" ขึ้น 
**2020**
* 31 พฤษภาคม ฮานาทาโร่ ออกจากวงเนื่องจากปัญหาสุขภาพ 
**2022**
* 18 เมษายน แซมออกจากวง 
* 9 พฤษภาคม ประกาศเปิดตัววงอย่างเป็นทางการ 
* 13 กรกฎาคม ไซคิกฟีเวอร์เปิดตัววงอย่างเป็นทางการด้วยอัลบั้ม "พี.ซี.เอฟ (P.C.F)" และเปลี่ยนชื่อจาก "ไซคิกฟีเวอร์" เป็น "ไซคิกฟีเวอร์ ฟรอม เอ็กไซล์ ไทรบ์" 
* ตั้งแต่เดือนสิงหาคม 2022 ถึงเดือนมกราคม 2023 เป็นเวลา 6 เดือน ย้ายฐานกิจกรรมมาที่ประเทศไทยและทำมูฉะชูเกียว 

## สมาชิก

### อดีตสมาชิก

## ผลงานเพลง
การจัดอันดับสูงสุดในการจัดอันดับรายสัปดาห์ของออริก้อน 
### อัลบั้ม

### อีพี

### ดิจิทัลซิงเกิล

### ดิจิทัลอีพี

### ดิจิทัลอัลบั้มการแสดงสด

### เพลงที่เผยแพร่ทางยูทูบ (ก่อนเปิดตัว)
* Hotline (18 กรกฎาคม 2021) 
* Best For You (8 ตุลาคม 2021) 
* Tokyo Spiral (11 ธันวาคม 2021) 
* Snow Candy (25 ธันวาคม 2021) 

### ซิงเกิลที่มีบางสมาชิกมีส่วนร่วม

### การทำงานร่วมกัน

### วิดีโอที่เผยแพร่
* [The documentary] 180 days of Heat PSYCHIC FEVER (17 พฤษภาคม 2023) 

## การแสดงสด
### ฐานะวงหลัก

### ฐานะวงเข้าร่วม

### ฐานะวงสนับสนุน

### อีเวนต์แฟนคลับ

### อีเวนต์อื่น ๆ

## ผลงานการแสดง
### มิวสิกวิดีโอ

### รายการโทรทัศน์
* PSY PSY! PSYCHIC FEVER (พฤษภาคม 2024, นิปปงทีวี) 
* Rising Sun One Way Road, No Turning Back (Rising Sun 〜後戻りはしないOne Way Road〜) (กุมภาพันธ์-มีนาคม 2025, เอบีซีทีวี)

### รายการออนไลน์
* New School Breakin' (ตุลาคม 2022-มีนาคม 2023, ยูทูบ) 
* PSYCHIC FEVER no Roppongi Metameta RADIO (PSYCHIC FEVERの六本木メタメタRADIO) (ตุลาคม 2025-ปัจจุบัน, ทีวีอาซาฮิ) 

## รางวัลและการเสนอชื่อ

## หมายเหตุ
; ฟอร์เอเวอร์ (ForEVER)
: ประกาศชื่อแฟนคลับในวันที่ 13 มิถุนายน 2023 
; P.C.F APPAREL DEPARTMENT
: แบรนด์เสื้อผ้าของวงที่ประกาศในเดือนมิถุนายน 2023 

## อ้างอิง

## แหล่งข้อมูลอื่น
* PSYCHIC FEVER - เว็บไซต์ทางการ
*  - บัญชีทางการของวง
*  - บัญชีทางการของสมาชิก
* 
* 
* 
* 
* PSYCHIC FEVER OFFICIAL FAN CLUB

หมวดหมู่:เอ็กไซล์ไทรบ์
หมวดหมู่:แอลดีเอช
หมวดหมู่:บอยแบนด์ญี่ปุ่น
หมวดหมู่:กลุ่มดนตรีสัญชาติญี่ปุ่น
หมวดหมู่:กลุ่มดนตรีที่ก่อตั้งในปี พ.ศ. 2562
หมวดหมู่:ก่อตั้งในประเทศญี่ปุ่นในปี พ.ศ. 2562
ศาสนามะพร้าว

thumb|"อาณาจักรมะพร้าว" สถานที่สำคัญของศาสนามะพร้าว
thumb|ผู้ปฏิบัติศาสนกิจใน "อาณาจักรมะพร้าว" เมื่อ พ.ศ. 2512
**ศาสนามะพร้าว** () หรือ **ศาสนาสามัคคี** () เป็นลัทธิศาสนาหนึ่งในประเทศเวียดนาม ก่อตั้งขึ้นเมื่อ พ.ศ. 2506 โดยเหงียน ถั่ญ นาม () หรือฉายา องเด่าเสื่อ ( "นักบวชมะพร้าว") ศาสนานี้มีศูนย์กลางอยู่ที่เกาะขนาดเล็กกลางแม่น้ำโขง เรียกกันว่า *อาณาจักรมะพร้าว* ในเขตจังหวัดเบ๊นแจ ทางตอนใต้ของประเทศเวียดนาม พื้นฐานความเชื่อทางศาสนาส่วนใหญ่นำมาจากคำสอนในศาสนาพุทธและคริสต์ มาประกอบกับคำสอนเรื่องความสงบสุขขององเด่าเสื่อเอง ทั้งยังมีลักษณะพิเศษคือ สนับสนุนให้ศาสนิกชนของตนเองบริโภคผลิตภัณฑ์จากมะพร้าว และน้ำกะทิเป็นนิจศีล

ศาสนามะพร้าวถูกยกเลิกโดยรัฐบาลคอมมิวนิสต์เมื่อ พ.ศ. 2518 ในยุครุ่งเรืองศาสนามะพร้าวเคยมีสมาชิกมากถึง 4,000 คน แต่ปัจจุบันมีน้อยคนนักที่ยังปฏิบัติตนตามความเชื่อของศาสนามะพร้าว

## ประวัติ
ศาสนามะพร้าวก่อตั้งขึ้นใน พ.ศ. 2506 โดยเหงียน ถั่ญ นาม (พ.ศ. 2452–2533) นักวิชาการชาวเวียดนาม เขาเป็นที่รู้จักในหลายชื่อ เช่น องเด่าเสื่อ, หลวงพ่อมะพร้าว, ผู้เผยแผ่พระวจนะแห่งความสามัคคี, และลุงฮาย เขาสำเร็จการศึกษาจากมหาวิทยาลัยในประเทศฝรั่งเศส

เหงียน ถั่ญ นามได้ก่อสร้างเจดีย์ลอยน้ำ บน "อาณาจักรมะพร้าว" เกาะขนาดเล็กกลางแม่น้ำโขงในเขตจังหวัดเบ๊นแจ ทางตอนใต้ของประเทศเวียดนาม เขาอ้างว่าตนเองบริโภคมะพร้าวเพียงอย่างเดียวเป็นเวลาถึงสามปี ช่วงเวลานั้นเขาฝึกการฝึกสมาธิด้วยการเดินบนทางเดินซึ่งปูด้วยหินขนาดเล็ก เหงียน ถั่ญ นาม เคยลงสมัครเลือกตั้งประธานาธิบดีเวียดนามใต้ปี 2514 แต่ไม่ประสบความสำเร็จ เขาจึงเดินทางกลับสู่อาณาจักรมะพร้าว รัฐบาลไซ่ง่อนยกย่องเขา และเรียกเหงียน ถั่น นาม ว่าเป็น "บุรุษแห่งศาสนา" เพราะเขามักจะสวมไม้กางเขนและครองจีวรแบบพุทธตามธรรมเนียมญวนอยู่เสมอ

ในยุครุ่งเรือง ศาสนามะพร้าวมีจำนวนศาสนิกชนมากถึง 4,000 คน รวมไปถึงจอห์น สไตน์เบ็กที่ 4 บุตรชายของจอห์น สไตน์เบ็ก นักประพันธ์ชาวอเมริกัน แต่ภายหลังรัฐบาลคอมมิวนิสต์สั่งห้ามเผยแผ่ศาสนานี้ใน พ.ศ. 2518 เพราะเป็น "กลุ่มลัทธิ" ครั้นเหงียน ถั่ญ นาม เสียชีวิตใน พ.ศ. 2533 ศาสนานี้จึงสิ้นสุดลงไปด้วย ปัจจุบันที่ดินของอาณาจักรมะพร้าวกลายเป็นสถานที่ท่องเที่ยวในปากแม่น้ำโขงโดยปริยาย

## อ้างอิง

## แหล่งข้อมูลอื่น
* 

หมวดหมู่:มะพร้าว
หมวดหมู่:ขบวนการศาสนาพุทธใหม่
หมวดหมู่:การผสานความเชื่อในประเทศเวียดนาม
มะพร้าว
จักรพรรดิชาร์ล

**จักรพรรดิชาร์ล** () หรือ **จักรพรรดิคาร์ล** () อาจหมายถึง

* ชาร์เลอมาญ หรือ จักรพรรดิคาร์ลที่ 1 แห่งจักรวรรดิโรมันอันศักดิ์สิทธิ์
* จักรพรรดิคาร์ลที่ 2 แห่งจักรวรรดิโรมันอันศักดิ์สิทธิ์
* จักรพรรดิคาร์ลที่ 3 แห่งจักรวรรดิโรมันอันศักดิ์สิทธิ์
* จักรพรรดิคาร์ลที่ 4 แห่งจักรวรรดิโรมันอันศักดิ์สิทธิ์
* จักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์
* จักรพรรดิคาร์ลที่ 6 แห่งจักรวรรดิโรมันอันศักดิ์สิทธิ์
* จักรพรรดิคาร์ลที่ 7 แห่งจักรวรรดิโรมันอันศักดิ์สิทธิ์
* จักรพรรดิคาร์ลที่ 1 แห่งออสเตรีย
* จักรพรรดิคาร์ลที่ 2 แห่งออสเตรีย (อ้างสิทธิ)
* ชาร์ลแห่งวาลัวส์

## ดูเพิ่ม
* ชาร์ลที่ 1
* ไคเซอร์คาร์ล

ช
เคอนิชฟรีดริช

**เคอนิชฟรีดริช** () อาจหมายถึง

## เคอนิชฟรีดริช
* พระเจ้าฟรีดริชที่ 1 แห่งเยอรมนี (ค.ศ. 1122–1190)
* พระเจ้าฟรีดริชที่ 2 แห่งเยอรมนี (ค.ศ. 1194–1250)
* พระเจ้าฟรีดริชที่ 3 แห่งเยอรมนี (ค.ศ. 1289–1330)
* พระเจ้าฟรีดริชที่ 4 แห่งเยอรมนี (ค.ศ. 1415–1493)
* พระเจ้าฟรีดริชที่ 1 แห่งปรัสเซีย (ค.ศ. 1657–1713)
* พระเจ้าฟรีดริชที่ 2 แห่งปรัสเซีย หรือ ฟรีดริชมหาราช (ค.ศ. 1712–1786)
* พระเจ้าฟรีดริชที่ 3 แห่งปรัสเซียและเยอรมนี (ค.ศ. 1831–1888)
* พระเจ้าฟรีดริชที่ 4 แห่งปรัสเซียและเยอรมนี (อ้างสิทธิ; ค.ศ. 1976–ปัจจุบัน)
* พระเจ้าฟรีดริชที่ 1 แห่งเวือร์ทเทิมแบร์ค (ค.ศ. 1754–1816)

## เคอนิชฟรีดริช วิลเฮ็ล์ม
* พระเจ้าฟรีดริช วิลเฮ็ล์มที่ 1 แห่งปรัสเซีย (ค.ศ. 1688–1740)
* พระเจ้าฟรีดริช วิลเฮ็ล์มที่ 2 แห่งปรัสเซีย (ค.ศ. 1744–1797)
* พระเจ้าฟรีดริช วิลเฮ็ล์มที่ 3 แห่งปรัสเซีย (ค.ศ. 1770–1840)
* พระเจ้าฟรีดริช วิลเฮ็ล์มที่ 4 แห่งปรัสเซีย (ค.ศ. 1795–1861)

## เคอนิชฟรีดริช เอากุสท์
* พระเจ้าฟรีดริช เอากุสท์ที่ 1 แห่งซัคเซิน (ค.ศ. 1750–1827)
* พระเจ้าฟรีดริช เอากุสท์ที่ 2 แห่งซัคเซิน (ค.ศ. 1797–1854)
* พระเจ้าฟรีดริช เอากุสท์ที่ 3 แห่งซัคเซิน (ค.ศ. 1865–1932)

## ดูเพิ่ม
* เคอนิชวิลเฮ็ล์ม
* พระราชาธิบดีเฟรเดอริก
* ฟรีดริชแห่งปรัสเซีย
* ฟรีดริชแห่งเยอรมนี
* จักรพรรดิฟรีดริช

ฟ
เคอนิชวิลเฮ็ล์ม

**เคอนิชวิลเฮ็ล์ม** () อาจหมายถึง

* พระเจ้าวิลเฮ็ล์มที่ 2 แห่งฮอลแลนด์ (ค.ศ. 1227–1256)
* พระเจ้าวิลเฮ็ล์มที่ 1 แห่งปรัสเซียและเยอรมนี (ค.ศ. 1797–1888)
* พระเจ้าวิลเฮ็ล์มที่ 2 แห่งปรัสเซียและเยอรมนี (ค.ศ. 1859–1941)
* พระเจ้าวิลเฮ็ล์มที่ 3 แห่งปรัสเซียและเยอรมนี (อ้างสิทธิ; ค.ศ. 1882–1951)
* พระเจ้าวิลเฮ็ล์มที่ 1 แห่งเวือร์ทเทิมแบร์ค (ค.ศ. 1781–1864)
* พระเจ้าวิลเฮ็ล์มที่ 2 แห่งเวือร์ทเทิมแบร์ค (ค.ศ. 1848–1921)

## ดูเพิ่ม
* เคอนิชฟรีดริช
* พระราชาธิบดีวิลเลียม
* ไคเซอร์วิลเฮ็ล์ม
* วิลเฮ็ล์มแห่งเยอรมนี

ว
คลองบางสะแก

thumb|คลองบางสะแกตรงย่านดาวคะนอง
**คลองบางสะแก** หรือ **คลองสะแก** เป็นคลองในท้องที่เขตธนบุรีและเขตจอมทอง กรุงเทพมหานคร ปากคลองตั้งต้นโดยแยกจากคลองบางกอกใหญ่ในแขวงตลาดพลู ผ่านถนนเทอดไท วัดบางสะแกนอก วัดบางสะแกใน ไปออกคลองดาวคะนอง มีความยาวประมาณ 3.5 กิโลเมตร คลองมีความกว้าง 4–15 เมตร ปัจจุบันมีสภาพน้ำในคลองเน่าเสีย และเป็นคลองที่มีความสำคัญในการระบายน้ำ

เมื่อ พ.ศ. 2510 คณะรัฐมนตรีลงมติคลองบางสะแกเป็นหนึ่งในรายการคลองอนุรักษ์ ที่วัดบางสะแกนอกพบอาคารอุโบสถและใบเสมาสมัยอยุธยาตอนปลาย

บริเวณปากคลองบางสะแกตรงจุดตัดกับคลองดาวคะนองเป็นที่ตั้งของย่านดาวคะนอง ในอนาคตจะเป็นที่ตั้งของสถานีดาวคะนองของรถไฟฟ้ามหานคร สายฉลองรัชธรรม (โครงการช่วงเตาปูน-ราษฎร์บูรณะ-ครุใน) คาดว่าสถานีตั้งอยู่กลางถนนสมเด็จพระเจ้าตากสินช่วงซอยสมเด็จพระเจ้าตากสิน 44 และคลองบางสะแก ส่วนปากคลองอีกฝั่งบริเวณตัดกับคลองบางกอกใหญ่เป็นที่ตั้งของย่านตลาดพลู มีชุมชนอาศัยมายาวนาน ในอดีตเป็นตลาดท้องน้ำ ศูนย์กลางการแลกเปลี่ยนสินค้า โดยเฉพาะมีชื่อเสียงเรื่องพลูและหมากที่ปลูกกันมากในสวนเมืองบางกอก อีกทั้งยังมีชื่อเสียงในเรื่องรสชาติ โดยเฉพาะพลูเหลืองที่ปลูกกันเป็นขนัดใหญ่ในแถบนี้

## อ้างอิง

หมวดหมู่:โบราณสถานในกรุงเทพมหานคร
บางสะแก
บางสะแก
รายพระนามเทพแห่งแผ่นดิน

**เทพแห่งแผ่นดิน** คือเทพบุรุษหรือเทพนารีผู้รักษาโลกและดินตามศาสนาต่าง ๆ 

### [[ศาสนาฮินดู]]

### [[ศาสนาพราหมณ์]]

### [[ศาสนาฮินดูในประเทศไทย|ศาสนาฮินดูแบบไทย]]

### [[ศาสนาฮินดูแบบบาหลี]]

### [[ลัทธิเต๋า]]และ[[ลัทธิขงจื๊อ]]-[[ศาสนาชาวบ้านจีน]]

### [[ศาสนาผี|ความเชื่อพื้นเมืองของไทย]]

### [[เถรวาท|พุทธศาสนาเถรวาท]]และ[[ศาสนาพื้นบ้านพม่า|ความเชื่อพื้นเมืองพม่า]]

### [[มหายาน|พุทธศาสนามหายาน]]และ[[วัชรยาน|พุทธศาสนาวัชรยาน]]

### [[กรีก-โรมัน|ศาสนากรีก]]

### [[กรีก-โรมัน|ศาสนาโรมัน]]

### [[ชินโต|ศาสนาชินโต]]

### [[ศาสนาอียิปต์โบราณ]]

## ดูเพิ่ม
* เทวีแห่งโลก
* เทพแห่งโลก

## อ้างอิง

หมวดหมู่:เทพเจ้า
หมวดหมู่:เทวดา
หมวดหมู่:รายพระนามเทวดา
หมวดหมู่:ดิน
หมวดหมู่:โลก (ดาวเคราะห์)
หมวดหมู่:ดวงจันทร์
หมวดหมู่:พหุเทวนิยม
หมวดหมู่:เทพเจ้าจีน
หมวดหมู่:เทพเจ้าฮินดู
หมวดหมู่:เทพเจ้าแบ่งตามวัฒนธรรม
หมวดหมู่:เทพเจ้าญี่ปุ่น
หมวดหมู่:เทพเจ้าสัตว์
หมวดหมู่:เทพเจ้ากรีก
หมวดหมู่:เทพเจ้าอียิปต์โบราณ
หมวดหมู่:เทวี
หมวดหมู่:เทวดา
หมวดหมู่:เทวดาแบ่งตามวัฒนธรรม
กิ่งจังหวัดฮาจิโจ

thumb|ที่ตั้งของกิ่งจังหวัดฮาจิโจ

**กิ่งจังหวัดฮาจิโจ** () เป็นกิ่งจังหวัดที่อยู่ภายใต้การปกครองของมหานครโตเกียว ประเทศญี่ปุ่น สังกัดสำนักกิจการทั่วไปขององค์การบริหารมหานครโตเกียว กิ่งจังหวัดฮาจิโจประกอบด้วยเมืองและหมู่บ้านดังต่อไปนี้ (ทั้งหมดอยู่ภายในหมู่เกาะอิซุ)

* เมืองฮาจิโจ (อยู่บนเกาะฮาจิโจจิมะ และเกาะฮาจิโจโคจิมะ)
* หมู่บ้านอาโองาชิมะ (อยู่บนเกาะอาโองาชิมะ)

กิ่งจังหวัดฮาจิโจมีเนื้อที่ 78.6 ตารางกิโลเมตร ประชากรจำนวน 8,790 คน

นอกจากนี้ กิ่งจังหวัดฮาจิโจยังรวมถึงเกาะ 4 เกาะที่อยู่ทางใต้สุดของหมู่เกาะอิซุ ซึ่งไม่มีผู้คนอาศัยอยู่ ปัจจุบันเกาะเหล่านี้ไม่ได้เป็นของเทศบาลใด ๆ แต่ทั้งเมืองฮาจิโจและหมู่บ้านอาโองาชิมะต่างก็อ้างสิทธิ์ในการบริหารเกาะทั้งสี่นี้ ซึ๋งได้แก่

*  (Bayonnaise Rocks, *Beyonēzu Retsugan*)
*  (Smith Island, *Sumisu-tō*)
*  (*Tori-shima*)
*  (Lot's Wife, *Sōfu-iwa*)

ในบรรดาเกาะทั้งหมดที่อยู่ในกิ่งจังหวัดฮาจิโจ มีเพียงเกาะฮาจิโจจิมะและเกาะอาโองาชิมะเท่านั้นที่มีผู้คนอาศัยอยู่

## แหล่งข้อมูลอื่น
* เว็บไซต์ทางการสำนักงานสาขาเกาะฮาจิโจ 

ฮาจิโจ
หมวดหมู่:หมู่เกาะอิซุ
นอเซร์ โมแฆดแดม

พลโท **นอเซร์ โมแฆดแดม** (; 24 มิถุนายน พ.ศ. 2464 – 11 เมษายน พ.ศ. 2522) เป็นนักการเมืองและทหารชาวอิหร่านที่ดำรงตำแหน่งผู้อำนวยการสำนักข่าวกรองและความมั่นคงแห่งชาติ (ซอวอก) คนสุดท้ายในช่วงการปฏิวัติอิหร่านต่อจากเนอ์แมโทลลอฮ์ แนซีรี แม้พระเจ้าชาห์จะหนีออกนอกประเทศในเดือนมกราคม พ.ศ. 2522 ก็ตาม แต่เขาก็ดำรงตำแหน่งนี้ไปจนถึง 11 กุมภาพันธ์ พ.ศ. 2522 ซึ่งเป็นวันสุดท้ายของระบอบปาห์ลาวีที่ใกล้ล่มสลาย เขาถูกปลดหลังการปฏิวัติอิหร่าน

โมแฆดแดมถูกจับกุมในข้อหาทุจริตและถูกประหารชีวิตในวันที่ 11 เมษายน พ.ศ. 2522 อย่างไรก็ตาม เขาก็มีความสัมพันธ์ใกล้ชิดกับเมฮ์ดี บอแซร์กอน และผู้นำทางศาสนาของฝ่ายอิหม่ามโคมัยนี ทำให้ผู้ลี้ภัยชาวอิหร่านมองว่าเขาทรยศต่อราชวงศ์ปาห์ลาวี

## อ้างอิง

หมวดหมู่:นักการเมืองอิหร่าน
หมวดหมู่:การปฏิวัติอิหร่าน
หมวดหมู่:บุคคลที่เกิดในปี พ.ศ. 2464
หมวดหมู่:บุคคลที่เสียชีวิตในปี พ.ศ. 2522
มาร์แซลู ไกตานู

**มาร์แซลู ฌูแซ ดัช แนวึช อัลวึช ไกตานู** (; 17 สิงหาคม พ.ศ. 2449 – 26 ตุลาคม พ.ศ. 2523) เป็นนักการเมืองชาวโปรตุเกสซึ่งดำรงตำแหน่งนายกรัฐมนตรีระหว่าง พ.ศ. 2511 ถึง พ.ศ. 2517 และถูกปลดจากตำแหน่งหลังการปฏิวัติคาร์เนชัน

## อ้างอิง

หมวดหมู่:นักการเมืองโปรตุเกส
หมวดหมู่:นายกรัฐมนตรีโปรตุเกส
หมวดหมู่:บุคคลที่เกิดในปี พ.ศ. 2449
หมวดหมู่:บุคคลที่เสียชีวิตในปี พ.ศ. 2523
หมวดหมู่:อึชตาดูโนวู (โปรตุเกส)
รายชื่ออำเภอและนครของประเทศอินโดนีเซีย

หน่วยการบริหารระดับที่สองของ**ประเทศอินโดนีเซีย**แบ่งออกเป็นสองประเภทซึ่งมีฐานะเท่าเทียมกัน ได้แก่

* **[[อำเภอของประเทศอินโดนีเซีย|อำเภอ]]** หรือ ***กาบูปาเต็น*** () มีจำนวน 416 แห่ง
* **[[สถานะนครในประเทศอินโดนีเซีย|นคร]]** หรือ ***โกตา*** () มีจำนวน 98 แห่ง

## รายชื่อ
อำเภอและนครในหน้านี้รวบรวมจากรายงานของสำนักงานสถิติแห่งประเทศอินโดนีเซียและปรับปรุงตามรายงานข่าวการจัดตั้งจังหวัดปาปัวกลาง จังหวัดปาปัวใต้ และจังหวัดปาปัวที่สูง

## ดูเพิ่ม
* อำเภอของประเทศอินโดนีเซีย
* สถานะนครในประเทศอินโดนีเซีย

## อ้างอิง

หมวดหมู่:หน่วยการบริหารของประเทศอินโดนีเซีย
หมวดหมู่:รายชื่อเกี่ยวกับประเทศอินโดนีเซีย
อินโดนีเซีย
อินโดนีเซีย
แจอ์แฟร์ แชรีฟเอมอมี

**แจอ์แฟร์ แชรีฟเอมอมี** (; 17 มิถุนายน พ.ศ. 2455 – 16 มิถุนายน พ.ศ. 2541) เป็นนักการเมืองอิหร่านและนายกรัฐมนตรีอิหร่าน 2 สมัย (สมัยแรกคือใน พ.ศ. 2503–2504 และสมัยที่ 2 คือ พ.ศ. 2521 ในช่วงการปฏิวัติอิหร่าน) และเป็นนักการเมืองในสมัยพระเจ้าชาห์

แชรีฟเอมอมีเกิดเมื่อวันที่ 17 มิถุนายน พ.ศ. 2455 ในเตหะราน ในครอบครัวเคร่งศาสนา พ่อของเขาเป็นมุลละห์ เขาได้เป็นนายกรัฐมนตรีครั้งแรกใน พ.ศ. 2503 และต่อมาเมื่อเกิดการปฏิวัติอิหร่าน เขาเป็นนายกรัฐมนตรีอีกครั้งหนึ่ง อย่างไรก็ตาม เขาลาออกในเดือนพฤศจิกายน พ.ศ. 2521 และให้นายทหารอย่างนายพลโกลอมเรซอ แอซฮอรี เป็นนายกรัฐมนตรีต่อจากเขา

## อ้างอิง
หมวดหมู่:บุคคลที่เกิดในปี พ.ศ. 2455
หมวดหมู่:บุคคลที่เสียชีวิตในปี พ.ศ. 2541
หมวดหมู่:การปฏิวัติอิหร่าน
หมวดหมู่:นักการเมืองอิหร่าน
หมวดหมู่:นายกรัฐมนตรีอิหร่าน
เมกาคาริโอไซต์

**เมกาคาริโอไซท์** (, แปลว่า เซลล์ที่มีนิวเคลียสใหญ่) คือเซลล์ขนาดใหญ่ในไขกระดูก มีนิวเคลียสที่มีรูปร่างเป็นพู มีหน้าที่สร้างเกล็ดเลือด
## อ้างอิง

## แหล่งข้อมูลอื่น
* ''Megakaryocytes: Mature'' Many microscopic images of mature megakaryocytes including in disease settings.
* ''Megakaryocytes''
* ''Cell size comparison''
* CAMT Specific Infant Bone Marrow Transplant Journal

หมวดหมู่:เซลล์เม็ดเลือด
หมวดหมู่:เซลล์มนุษย์
กีฬากาบัดดี้ในกีฬาแห่งชาติ ครั้งที่ 47

**กีฬา[[กาบัดดี้]]ใน[[กีฬาแห่งชาติ ครั้งที่ 47]]** เป็นการแข่งขันกีฬากาบัดดี้ที่จัดขึ้นในจังหวัดศรีสะเกษ กำหนดแข่งขันระหว่างวันที่ 12–18 มีนาคม พ.ศ. 2565 โดยได้จัดขึ้นที่หอประชุม โรงเรียนราชประชานุเคราะห์ 29 ในครั้งนี้จะมีการแข่งขันทั้งหมด 2 รายการ คือ ประเภททีมชาย และประเภททีมหญิง ซึ่งมีการชิงชัยเหรียญรางวัลรวมทั้งสิ้น 8 เหรียญ

## สรุปเหรียญรางวัล

## ผู้ได้รับเหรียญรางวัล

## ประเภททึมชาย
### รอบแรก
#### สาย เอ

#### สาย บี

### รอบแพ้คัดออก

## ประเภททีมหญิง
### รอบแรก
#### สาย เอ

#### สาย บี

### รอบแพ้คัดออก

## อ้างอิง

## แหล่งข้อมูลอื่น
*ตารางการแข่งขันและผลการแข่งขัน 

กาบัดดี้
แอบบอส แกเรบอฆี

**แอบบอส แกเรบอฆี** (; 1 พฤศจิกายน พ.ศ. 2461 – 14 ตุลาคม พ.ศ. 2543) เป็นนักการเมืองและทหารชาวอิหร่านในยุคราชวงศ์ปาห์ลาวี เขาเป็นหนึ่งในทหารที่ไม่ถูกศาลปฏิวัติอิสลามแห่งอิหร่านตัดสินประหารชีวิต

แกเรบอฆีเกิดเมื่อวันที่ 1 พฤศจิกายน พ.ศ. 2461 ในแทบรีซ เขามีเชื้อสายอาเซอร์ไบจาน เขาดำรงตำแหน่งผู้บังคับการกรมสารวัตรตำรวจอิหร่านจนถึง พ.ศ. 2522 และเมื่อเกิดการปฏิวัติอิหร่าน ผู้บัญชาการทหารอากาศอย่างแฮแซน ทูฟอนียอน และแอมีร์โฮเซย์น แรบีอี พยายามก่อรัฐประหารเพื่อรักษาเสถียรภาพจากความโกลาหลในประเทศ แต่ความคิดของทั้งสองไม่ได้รับการสนับสนุนจากเจ้าหน้าที่ทหารระดับสูงคนอื่น ๆ รวมถึงแกเรบอฆีด้วย

แกเรบอฆีได้รับการแต่งตั้งให้เป็นเสนาธิการกองทัพอิหร่านในเดือนมกราคม พ.ศ. 2522 เพื่อทำหน้าที่สนับสนุนชาห์ แต่เมื่อพระเจ้าชาห์ทรงหนีออกนอกประเทศ เขาก็สนับสนุนรัฐบาลชอพูร์ แบฆทียอร์ อย่างไรก็ตาม หลังจากการปะทะกันอย่างรุนแรงตามท้องถนนในกรุงเตหะรานและที่อื่น ๆ ในวันที่ 11 กุมภาพันธ์ เขาและผู้บัญชาการอีก 22 นายก็ยุติการสนับสนุนแบฆทียอร์ และสนับสนุนสาธารณรัฐอิสลามอิหร่านไปโดยปริยาย

## อ้างอิง

หมวดหมู่:นักการเมืองอิหร่าน
หมวดหมู่:การปฏิวัติอิหร่าน
หมวดหมู่:บุคคลที่เกิดในปี พ.ศ. 2461
หมวดหมู่:บุคคลที่เสียชีวิตในปี พ.ศ. 2543
แมนูเชฮร์ ฮอเชมี

**แมนูเชฮร์ ฮอเชมี** (, Manouchehr Hashemi; 16 กรกฎาคม พ.ศ. 2461 – 7 ตุลาคม พ.ศ. 2550) เป็นทหารชาวอิหร่านและผู้อำนวยการกรมที่แปด (ต่อต้านการจารกรรม) ของซอวอกตำรวจลับอิหร่าน และนอกจากเขาเป็นสายลับชื่อดังและมีส่วนเกี่ยวข้องกับคอนตร้าและสหรัฐ

## อ้างอิง

หมวดหมู่:นักการเมืองอิหร่าน
กีฬาทางอากาศในกีฬาแห่งชาติ ครั้งที่ 47

**กีฬา[[กีฬาทางอากาศ|ทางอากาศ]]ใน[[กีฬาแห่งชาติ ครั้งที่ 47]]** เป็นการแข่งขันกีฬาทางอากาศที่จัดขึ้นในจังหวัดศรีสะเกษ กำหนดแข่งขันระหว่างวันที่ 15–23 มีนาคม พ.ศ. 2565 โดยได้จัดขึ้นที่สนามองค์การบริหารส่วนตำบลลิ้นฟ้า อำเภอยางชุมน้อย ในครั้งนี้จะมีการแข่งขันทั้งหมด 20 รายการ ซึ่งมีการชิงชัยเหรียญรางวัลรวมทั้งสิ้น 60 เหรียญ

## สรุปเหรียญรางวัล

## ผู้ได้รับเหรียญรางวัล
### เครื่องบินจำลอง

### ร่มบิน

### ร่มร่อน

## อ้างอิง

## แหล่งข้อมูลอื่น
*ตารางการแข่งขันและผลการแข่งขัน 

กีฬาทางอากาศ
จักรพันธ์ พุทธา

**จักรพันธ์ พุทธา** (เกิด 4 มิถุนายน พ.ศ. 2537) ชื่อเล่น **บิว** เป็นนักดนตรี นักร้อง นักแสดงและอินฟลูเอนเซอร์ชาวไทย

## ประวัติ
**จักรพันธ์ พุทธา** หรือ **บิว** ภูมิลำเนาของบิวเป็นคนจังหวัดสระบุรี แต่ได้มาเติบโตที่จังหวัดชลบุรี  ในด้านของการศึกษา บิวจบการศึกษาระดับชั้นมัธยมศึกษาจาก โรงเรียนดาราสมุทร ศรีราชา และจบการศึกษาในระดับปริญญาตรีจาก คณะนิเทศศาสตร์ มหาวิทยาลัยกรุงเทพ

เริ่มต้นจากเข้าร่วมรายการ Cuteboy Thailand หลังจากนั้นทำให้เขามีผลงานในวงการบันเทิงมากขึ้น นอกจากความสามารถในด้านการแสดงแล้ว เขายังมีความสามารถในด้านการร้องเพลง เต้น เป่าแซกโซโฟน เล่นเบส ขี่บิ๊กไบค์ตะลอนทัวร์ และการฝึกยิงปืน  มีผลงานเพลงในนามวง Stickwithfriends  และผลงานที่เรียกว่ากลายเป็นที่จดจำจากการร่วมเล่นซีรีส์ภายใต้สังกัด Be On Cloud เรื่อง คินน์พอร์ช รับบทเป็น พีท หัวหน้าบอดี้การ์ดของตระกูลหลัก

ปัจจุบันบิวเปิดบริษัทธุรกิจบันเทิงและออแกไนซ์ในนามสังกัด Build Your Love For You ซึ่งเป็นผู้จัดการค่ายและบริหารด้วยตนเอง และในประเทศจีนมักได้รับความนิยมเป็นส่วนใหญ่ 

ส่วนสีประจำแฟนคลับในนาม Beyourluve คือ สีน้ำเงิน

## ผลงาน

### ละครโทรทัศน์

### ซีรีส์

### ภาพยนตร์

### ผลงานเพลง

### มิวสิควิดีโอ

* เพลง รักแท้ๆ มีอยู่จริงหรือเปล่า (Lost Love) - Mr.Lazy Feat.แพรว คณิตกุล
* เพลง รู้สึกคนเดียว - Jan Chan
* เพลง หมดเวลาแล้ว - 25hours
* เพลง ไม่สนิทอย่าทัก - fellow fellow X Chilling Sunday
* เพลง ฉันก็ยังจะบอกรักเธอ - NANN
* เพลง ด้วยความยินดี - MARC TATCHAPON
* เพลง ถ้าบอกว่า - Stickwithfriends Feat.VKL
* เพลง ยิ้มของเธอ(Buildtyful) - Beyourluve 

### คอนเสิร์ต / แฟนมีตติ้ง

### การประกวด

## อ้างอิง
* ชวนรู้จัก ‘บิว จักรพันธ์’ หรือ ‘พีท’ ต้าวบอดี้การ์ดสุดงุ้ย จากซีรีส์ KinnPorsche
* เปิดประวัติ บิว จักรพันธ์ หรือ พีท จากซีรีส์ KinnPorsche The Series รักโคตรร้าย สุดท้ายโคตรรัก
* เปิดวาร์ป บิว จักรพันธ์ ดาราวัยรุ่น หน้าใส ยิ้มหวาน สไตล์อปป้า

## แหล่งข้อมูลอื่น
* 
* 

หมวดหมู่:นักแสดงชายชาวไทย
หมวดหมู่:นายแบบไทย
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
ตราประทับของฟาโรห์เดน

thumb|ข้อความที่สร้างขึ้นใหม่ของตราประทับ
ในปี ค.ศ. 1985 สถาบันโบราณคดีแห่งเยอรมนีได้ค้นพบรอยประทับของตราประทับทรงกระบอกในหลุมฝังพระบรมศพของฟาโรห์เดนแห่งราชวงศ์ที่หนึ่ง ซึ่งได้รับการตีพิมพ์โดยกุนเธอร์ เดรเยอร์ ในปีถัดมา รอยตราประทับดังกล่าวเป็นหลักฐานชิ้นแรกที่ยืนยันว่าเป็นบันทึกพระนามกษัตริย์จากช่วงอียิปต์โบราณ

มีรายพระนามเรียงตามลำดับดังนี้:

* นาร์เมอร์
* ฮอร์-อฮา
* ดเจอร์
* ดเจต
* เดน
* เมอร์นิธ (พระราชมารดาและผู้สำเร็จราชการแทนพระองค์ของฟาโรห์เดน)

บันทึกพระนามดังกล่าวเป็นหลักฐานสนับสนุนข้อโต้แย้งที่ว่า ฟาโรห์นาร์เมอร์ทรงเป็นผู้สถาปนาราชวงศ์ที่หนึ่งขึ้น ซึ่งต่างจากการที่พระองค์ทรงเป็นฟาโรห์พระองค์องค์สุดท้ายก่อนการรวมพระราชอาณาจักรที่ไธนิส สิ่งที่สำคัญอีกประการหนึ่งก็คือ บันทึกดังกล่าวไม่ปรากฏพระนาม *เมเนส* โดยฉันทามติทางวิชาการเชื่อว่า *เมเมน* เป็นรูปแบบภายหลังของพระนาม *นาร์เมอร์*

## อ้างอิง


หมวดหมู่:ราชวงศ์ที่หนึ่งแห่งอียิปต์
อำเภอเราะศ็อด

**เราะศ็อด** () เป็นอำเภอในเขตผู้ว่าการอับยัน ประเทศเยเมน ณ พ.ศ. 2546 อำเภอนี้มีประชากร 54,825 คน

## อ้างอิง

เราะศ็อด
เจสัน

200px|thumb|รูปสลักของเจสันในกรุงเวียนนา ประเทศออสเตรีย

**เจสัน** () หรือ **อีอาชัน** () เป็นวีรบุรุษในเทวตำนานกรีกโบราณ และเป็นผู้นำของกะลาสีอาร์โก ในการตามหาขนแกะทองคำ เจสันเป็นโอรสของท้าวอีสันเจ้านครไอออลกอส (ปัจจุบันคือเมืองโวลอสในประเทศกรีซ) ผู้ถูกชิงบัลลังก์โดยน้องชายนามว่าอีเลียส ซึ่งในเวลาที่เกิดการยึดอำนาจ เจสันอยู่ระหว่างการร่ำเรียนวิชากับพญาเซนทอร์นามว่าไครอน

เจ้าชายเจสันในฐานะรัชทายาทผู้ชอบธรรมต้องการทวงคืนบัลลังก์ จึงเดินทางกลับนครของตนและรับคำท้าของท้าวอีเลียสในการออกตามหาขนแกะทองคำ เจสันจึงต่อเรือนามว่าอาร์โก (Argo) และรวบรวมผู้กล้าได้นับสิบคนเพื่อออกผจญภัยตามหาขนแกะทองคำ ซึ่งเชื่อกันว่าถูกเก็บไว้ที่นครกอลคิส บนชายฝั่งทางตะวันออกของทะเลดำ ท้ายที่สุดเจสันได้ขนแกะทองคำและได้แต่งงานกับธิดาพยากรณ์นามว่ามาเอดา บุตรีของเจ้านครกอลคิส

ตัวตนของเจสันปรากฎในงานวรรณกรรมหลายชิ้นในกรีกและโรมสมัยคลาสสิก อาทิมหากาพย์ *Argonautica* และโศกนาฎกรรม *Medea* เรื่องราวของเจสันยังถูกนำไปสร้างเป็นภาพยนตร์เรื่อง *อภินิหารขนแกะทองคำ* ซึ่งออกฉายในปีค.ศ. 1963

## อ้างอิง

หมวดหมู่:บุคคลในปรัมปรา
วัดจำปา (อำเภอท่าเรือ)

**วัดจำปา** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าเจ้าสนุก อำเภอท่าเรือ จังหวัดพระนครศรีอยุธยา มีที่ดินตั้งวัดเนื้อที่ 9 ไร่ 2 งาน 40 ตารางวา มีเจ้าอาวาสคือพระอธิการบุญลือ เขมโก

วัดจำปาสร้างขึ้นเป็นวัดตั้งแต่ พ.ศ. 2420 ชาวบ้านร่วมใจกันสร้างขึ้น ตามหลักฐานทางประวัติศาสตร์ มีกลุ่มชนซึ่งได้ถูกกวาดต้อนมาจากแขวงนครจำปาศักดิ์ ประเทศลาว ประมาณต้นรัตนโกสินทร์ มาอยู่กันเป็นชุมชนใหญ่ตอนตะวันออกเฉียงเหนือของอำเภอท่าเรือ ตั้งแต่ พ.ศ. 2449 รวมกันตั้งชุมชนชื่อ *บ้านจำปา* เพื่อเป็นการระลึกว่าได้อพยพมาจากแขวงนครจำปาศักดิ์ และได้มีการสร้างวัดชื่อว่า "วัดจำปา" ขึ้น วัดได้รับพระราชทานวิสุงคามสีมาวันที่ 15 พฤศจิกายน พ.ศ. 2519 

อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2521 ศาลาการเปรียญสร้างเมื่อ พ.ศ. 2497 บูรณะสร้างใหม่เสร็จเมื่อ พ.ศ. 2546 และหอสวดมนต์ สร้างเมื่อ พ.ศ. 2514 

## อ้างอิง

จำปา
รายชื่อจุดหมายปลายทางของการบินลาว

ณ เดือนพฤศจิกายน ค.ศ. 2019 การบินลาวให้บริการจุดหมายปลายทาง 23 แห่งในเอเชีย ซึ่งไม่รวมเที่ยวบินระหว่างทาง

## จุดหมายปลายทาง

## อ้างอิง
ไครอน

[300px|thumb|ไครอนกำลังสอนวิชาแก่[อคิลลีส]]

ในเทวตำนานกรีก **ไครอน** (; ) คือพญาเซนทอร์ เขาได้รับการยกย่องว่า "ฉลาดและเป็นธรรมที่สุดในบรรดาเซนทอร์ทั้งปวง" ไครอนเป็นโอรสของท้าวโครนัสพญายักษ์ไททัน กับนางฟ้านามว่าฟีลีรา บุตรของทั้งสองเกิดเป็นเซนทอร์เพราะท้าวโครนัสแปลงกายเป็นม้าหนุ่มขณะเสพสม

ธรรมชาติของเซนทอร์จะมีความเกรี้ยวกราด โลภ หื่นกาม และขี้เมา ด้วยเหตุนี้จึงได้รับฉายาว่าเป็นอันธพาลแห่งสวรรค์ แต่ไครอนกลับแตกต่างจากเซนทอร์ตนอื่น เขามีความสุภาพ สุขุมเยือกเย็น ทั้งมีความรอบรู้ในศาสตร์หลากแขนง ทั้งการต่อสู้ เภสัชศาสตร์ แพทยศาสตร์ และพฤกษศาสตร์ เหตุนี้ทำให้ไครอนได้รับความไว้วางใจให้เป็นครูของผู้กล้าหลายคนในเทวตำนานกรีก มีอคิลลีส, เฮอร์คิวลีส, เจสัน และธีซีอัสเป็นอาทิ และได้รับพรแห่งความอมตะจากมหาเทพซูส

## อ้างอิง

หมวดหมู่:เซนทอร์
หมวดหมู่:ลูกผสมปรัมปรา
วัดโบสถ์ (ตำบลบ้านกระทุ่ม)

**วัดโบสถ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านกระทุ่ม อำเภอเสนา จังหวัดพระนครศรีอยุธยา  มีเนื้อที่ 34 ไร่ มีพระอาจารย์ชัยวัฒน์ ปภากโร เป็นเจ้าอาวาส

วัดโบสถ์หรือ **วัดโบสถ์ (บน)** ตั้งวัดเมื่อ พ.ศ. 2290 ในสมัยอยุธยาตอนปลาย บริเวณวัดมีต้นกระทุ่มมาก ชาวบ้านจึงเรียกว่า **วัดโบสถ์บ้านกระทุ่ม** ได้รับพระราชทานวิสุงคามสีมา เมื่อ พ.ศ. 2295 เขตวิสุงคามสีมากว้าง 7 เมตร ยาว 13 เมตร บริเวณข้างอุโบสถมีเจดีย์เก่าแก่ก่ออิฐถือปูนสมัยอยุธยาตอนปลาย 1 องค์ ทุกวันที่ 14 เมษายนของทุกปีจะมีพิธีทำบุญเทศน์มหาชาติ

อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2516 ศาลาการเปรียญสร้างเมื่อ พ.ศ. 2476 เป็นอาคารคอนกรีตเสริมเหล็ก หอสวดมนต์ สร้างเมื่อปี พ.ศ. 2537 กุฏิสงฆ์จำนวน 12 หลัง ศาลาเอนกประสงค์สร้างเมื่อ พ.ศ. 2540 หอระฆัง และหอกลอง ปูชนียวัตถุที่สำคัญ ได้แก่ พระประธานประจำอุโบสถ ปางมารวิชัย และพระประธานประจำศาลาการเปรียญ ปางมารวิชัย

## อ้างอิง

โบสถ์
นีวเซ็ง

**นีวเซ็ง** () เป็นเมืองในอำเภอชิโมนีกาวะ จังหวัดโทยามะ ประเทศญี่ปุ่น มีขนาดพื้นที่ทั้งสิ้น   เมืองนี้มีประชากรประมาณ 25,007 คน 8,970 หลังคาเรือน และมีความหนาแน่นของประชากร 350 คนต่อตารางกิโลเมตร

## ภูมิศาสตร์
นีวเซ็งตั้งอยู่กลางพื้นที่ตะกอนน้ำพารูปพัด ทางทิศเหนือติดกับทะเลญี่ปุ่น และทางทิศตะวันตกติดกับแม่น้ำคูโรเบะ เมืองนี้ขึ้นชื่อในเรื่องแตงโมขนาดยักษ์ เช่นเดียวกับดอกทิวลิปซึ่งเป็นดอกไม้ประจำเมืองอย่างเป็นทางการเมื่อ ค.ศ. 1983

สถานที่ที่น่าสนใจทางธรรมชาติในนีวเซ็งเช่นที่ ซูงิซาวะโนะซาวาซูงิ () ซึ่งเป็นป่าสนบนที่ราบน้ำผุดตั้งอยู่ใกล้ชายฝั่งทะเล ถือเป็นระบบนิเวศที่หายากในญี่ปุ่น และได้รับการขึ้นทะเบียนเป็นอนุสรณ์ทางธรรมชาติแห่งชาติ

### เทศบาลโดยรอบ
* จังหวัดโทยามะ
** นครคูโรเบะ
** เมืองอาซาฮิ

### ภูมิอากาศ
เมืองนี้มีภูมิอากาศแบบอบอุ่นชื้น (เคิพเพิน *Cfa*) มีลักษณะเป็นฤดูร้อนที่ร้อนและฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในนีวเซ็งอยู่ที่ 13.6&nbsp;°C ปริมาณน้ำฝนรายปีเฉลี่ยอยู่ที่ 2,225&nbsp;มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคมที่ประมาณ 26.3&nbsp;°C และต่ำสุดในเดือนมกราคมที่ประมาณ 2.5&nbsp;°C

## ประชากร
จากข้อมูลสำมะโนของญี่ปุ่น ประชากรของนีวเซ็งลดลงในช่วง 50 ปีที่ผ่านมา

## ประวัติศาสตร์
บริเวณที่เป็นเมืองนีวเซ็งในปัจจุบันเดิมเป็นส่วนหนึ่งของแคว้นเอ็ตจู ต่อมาหลังจากการฟื้นฟูเมจิ พื้นที่แห่งนี้ได้กลายเป็นส่วนหนึ่งของอำเภอชิโมนีคาวะ จังหวัดโทยามะ เมืองนีวเซ็งก่อตั้งขึ้นโดยการควบรวม 7 หมู่บ้านในอำเภอชิโมนีคาวะ เมื่อวันที่ 1 ตุลาคม ค.ศ. 1953

## การศึกษา
นีวเซ็งมีโรงเรียนที่สังกัดเทศบาลเมือง ได้แก่ โรงเรียนประถม 6 แห่ง และโรงเรียนมัธยมต้น 2 แห่ง และมีโรงเรียนมัธยมปลาย 1 แห่งที่สังกัดคณะกรรมการการศึกษาจังหวัดโทยามะ

## การขนส่ง
### รถไฟ
* 22px สายไอโนคาเซะโทยามะ
**  – 

### ทางหลวง
* 20px ทางด่วนโฮกูริกุ
* 

## เมืองพี่น้อง
*  ฟอเรสต์กรูฟ รัฐออริกอน สหรัฐ ตั้งแต่ ค.ศ. 1989
*  ฮามี่ เขตปกครองตนเองซินเจียง ประเทศจีน เมืองมิตรภาพตั้งแต่ 5 มิถุนายน ค.ศ. 1997

## สถานที่ท่องเที่ยว
*  - ซากปรักหักพังของโชเอ็งในสมัยเฮอัง จัดเป็นโบราณสถานแห่งชาติ

## อ้างอิง

## แหล่งข้อมูลอื่น
*
*  


หมวดหมู่:เมืองในจังหวัดโทยามะ
ทารกแรกเกิดน้ำหนักมากกว่าอายุครรภ์

**ทารกแรกเกิดน้ำหนักมากกว่าอายุครรภ์** หรือ **LGA** () หมายถึงทารกแรกเกิดที่มีน้ำหนักแรกเกิดมากผิดปกติ คือมากกว่าเปอร์เซนไทล์ที่ 90 เมื่อเทียบกับทารกคนอื่น ๆ ที่มีอายุครรภ์เท่ากัน อีกคำที่มีความหมายคล้ายคลึงกันคือ **ทารกตัวโต** () จะหมายถึงทารกแรกเกิดที่มีน้ำหนักมาก โดยไม่ได้ระบุถึงอายุครรภ์ โดยทั่วไปแล้วการจะถือว่าทารกมีภาวะตัวโตทารกนั้นจะต้องมีน้ำหนักแรกเกิดอยู่ระหว่าง 4,000–4,500 กรัม หรือมากกว่า แต่นิยามของภาวะนี้ที่เป็นที่ยอมรับกันทั่วไปยังไม่ชัดเจนนัก
## อ้างอิง

## แหล่งข้อมูลอื่น

หมวดหมู่:วิทยาทารกแรกเกิด
หมวดหมู่:ความผิดปกติเกี่ยวกับอายุครรภ์และการเติบโตของทารกในครรภ์
มิยาเกะ (จังหวัดนาระ)

**มิยาเกะ** () เป็นเมืองที่ตั้งอยู่ในอำเภอชิกิ จังหวัดนาระ ประเทศญี่ปุ่น ณ วันที่ 1 เมษายน ค.ศ. 2017 เมืองนี้มีประชากรประมาณ 7,013&nbsp;คน มีขนาดพื้นที่ทั้งสิ้น 4.07&nbsp;ตารางกิโลเมตร จัดว่าเป็นเทศบาลที่มีพื้นที่เล็กที่สุดในจังหวัดนาระ

## การศึกษา
* โรงเรียนประถม
** โรงเรียนประถมมิยาเกะ
* โรงเรียนมัธยมต้น
** โรงเรียนมัธยมต้นชิกิเงะ

## การขนส่ง
### รถไฟ
* รถไฟคินเท็ตสึ
** สายคาชิฮาระ สถานีอิวามิ
** สายทาวาราโมโตะ สถานีทาจิมะ

### ทางหลวง
* 25px ทางด่วนเคนาวะ ลงที่ทางแยกต่างระดับมิยาเกะ
*  ตอนทางเลี่ยงเมืองคาชิฮาระ

## อ้างอิง

## แหล่งข้อมูลอื่น
* 
*  

หมวดหมู่:เมืองในจังหวัดนาระ
หน่วยอภิบาลผู้ป่วยวิกฤติทารกแรกเกิด

**หน่วยอภิบาลผู้ป่วยวิกฤติทารกแรกเกิด** หรือ **NICU** () เห็นหอผู้ป่วยวิกฤติแบบเฉพาะทางชนิดหนึ่งซึ่งเน้นดูแลผู้ป่วยทารกแรกเกิดจนถึงอายุ 1 เดือน ที่ต้องการการดูแลใกล้ชิด

หมวดหมู่:วิทยาทารกแรกเกิด
หมวดหมู่:เวชบำบัดวิกฤต
หมวดหมู่:การพยาบาล
การหยุดหายใจในทารกเกิดก่อนกำหนด

**การหยุดหายใจในทารกเกิดก่อนกำหนด** เป็นภาวะที่ทารกแรกเกิดหยุดหายใจนานกว่า 20 วินาที โดยอาจมีภาวะออกซิเจนในเลือดต่ำหรือหัวใจเต้นช้าร่วมด้วยหรือไม่ก็ได้ โดยทั่วไปแล้วจะจำแนกออกเป็นประเภทต่างๆ ได้แก่ แบบอุดกั้น (obstructive), แบบส่วนกลาง (central), และแบบผสม (mixed)
## อ้างอิง

## แหล่งข้อมูลอื่น

หมวดหมู่:การหายใจผิดปกติ
รายพระนามเทพแห่งกลางคืน

**เทพแห่ง[[กลางคืน]]** คือเทพบุรุษหรือเทพนารีผู้รักษาโลกในเวลากลางคืนตามศาสนาต่าง ๆ 

### [[ศาสนาฮินดู]] - [[ศาสนาพราหมณ์]] ( และ [[ศาสนาฮินดูในประเทศไทย|ศาสนาฮินดูแบบไทย]])

### [[ศาสนาฮินดูแบบบาหลี]]

### [[ลัทธิเต๋า]]และ[[ลัทธิขงจื๊อ]]-[[ศาสนาชาวบ้านจีน]]
ในลัทธิเต๋าลัทธิขงจื๊อ และศาสนาชาวบ้านจีน ดาวเคราะห์และวัตถุทางดาราศาสตร์มีเทวดารักษาอยู่และปรากฏพระองค์ให้เด่นชัดในเวลากลางคืน โดยจะขนานนามคณะเทพกลุ่มนี้ว่า แชกุน (星君)

### [[กรีก-โรมัน|ศาสนากรีก]]

### [[กรีก-โรมัน|ศาสนาโรมัน]]

### [[ศาสนาอียิปต์โบราณ]]

## ดูเพิ่ม
* กลางคืน
* สีดำ

## อ้างอิง

หมวดหมู่:เทพเจ้า
หมวดหมู่:เทวดา
หมวดหมู่:รายพระนามเทวดา
หมวดหมู่:กลางคืน
หมวดหมู่:ชีวิตกลางคืน‎
หมวดหมู่:ดวงจันทร์
หมวดหมู่:พหุเทวนิยม
หมวดหมู่:เทพเจ้าจีน
หมวดหมู่:เทพเจ้าฮินดู
หมวดหมู่:เทพเจ้าแบ่งตามวัฒนธรรม
หมวดหมู่:เทพเจ้าญี่ปุ่น
หมวดหมู่:เทพเจ้าสัตว์
หมวดหมู่:เทพเจ้ากรีก
หมวดหมู่:เทพเจ้าอียิปต์โบราณ
หมวดหมู่:เทวี
หมวดหมู่:เทวดา
หมวดหมู่:เทวดาแบ่งตามวัฒนธรรม
หมวดหมู่:ไนต์คลับ‎
หมวดหมู่:การนอน‎
หมวดหมู่:ดาราศาสตร์
หมวดหมู่:ย่ำรุ่ง
สิบรถ

**สิบรถ** หรือในรามเกียรติ์และเรียมเกร์** ปรหัสตะ ** (: Sanskrit: प्रहस्त) ในรามายณะ เป็นรายชื่อตัวละครในรามเกียรติ์ในศาสนาฮินดู โดยเป็นหนึ่งในโอรสของท้าวราวณะ (ท้าวทศกัณฐ์) ในรามายณะ  ส่วนในรามเกียรติ์และเรียมเกร์ปรากฏชื่อมารดาคือนางสนมสิบตน และพี่น้องของเขาคือ เฆฆนาท ตริศิระ นรานตกะ - เทวานตกะ อักษยกุมารและอติกายะ

## ในรามายณะ
ในรามายณะบางสำนวน ประหัสตะ เป็นหนึ่งในบุตรชายสิบคนของ ท้าวสุมาลี (Sumali) และ และนางเกตุมตี (Ketumati ) และยังมีพี่นางอีกสี่องค์ หนึ่งในนั้นคือนางไกกสี มารดาของท้าวทศกัณฐ์ โดยเป็นหัวแม่ทัพขุนศึกของนครลงกา

## ในรามเกียรติ์
สิบรถ เป็นโอรสท้าวทศกัณฐ์และนางสนมสิบตน

## อ้างอิง

หมวดหมู่:อสูร 
หมวดหมู่:รากษสในรามายณะ
หมวดหมู่:ตัวละครในรามเกียรติ์
หมวดหมู่:ตัวละครที่เป็นยักษ์
วิทยาปอด

**วิทยาปอด** () เป็นการแพทย์เฉพาะทางสาขาหนึ่งที่มุ่งให้การดูแลผู้ป่วยที่มีโรคของระบบหายใจ ถือเป็นแขนงหนึ่งของอายุรศาสตร์ และมีความเกี่ยวข้องกับวิชาเวชบำบัดวิกฤติ โดยมักเกี่ยวข้องกับการดูแลผู้ป่วยที่ต้องใช้เครื่องช่วยหายใจ **แพทย์เฉพาะทางโรคปอด** (pulmonologist) จะได้รับการฝึกฝนและเชี่ยวชาญในการดูแลโรคที่เกี่ยวข้องกับปอดและทรวงอก เช่น ปอดบวม โรคหืด วัณโรค ถุงลมโป่งพอง และโรคติดเชื้อในปอดที่มีความซับซ้อน
หมวดหมู่:วิทยาปอด
มาลีวราช

[thumb|[จิตรกรรมรามเกียรติ์ ณ วัดพระศรีรัตนศาสดาราม ตอน “ท้าวมาลีวราชว่าความ” โดยมี ท้าวมาลีวราช หรือ ท้าวมาลีวัคคพรหม เป็นประธาน]]
**ท้าวมาลยวานะ ** (ภาษาสันสกฤต: Malyavan) ในรามายณะ หรือ** ท้าวมาลีวราช ** หรือ** ท้าวมาลีวัคคพรหม ** ในรามเกียรติ์และเรียมเกร์เป็นรายชื่อตัวละครในรามเกียรติ์ในศาสนาฮินดู โดยมีศักดิ์เป็นตาของท้าวราวณะในรามายณะส่วนในรามเกียรติ์และเรียมเกร์มีศักดิ์เป็นปู่ของท้าวทศกัณฐ์

## ในรามายณะ
ในรามายณะคือท้าวมาลียวัน มีเชษฐาอีกสององค์ คือ ท้าวสุมาลี (Sumali) ท้าวมาลี (Mali) ซึ่งเคยเป็นพระเจ้านครลงกามาก่อนแต่รบแพ้และได้หลบหนีพระนารายณ์ไปอยู่ที่อื่น โดยท้าวสุมาลีมีภรรยาสองคนนามว่า นางเกษมาทรี (Ketumati) มีบุตรรวมสิบสี่ตน และมีบุตรกับ นางทัศทกา (Thataka) อีกสามตน โดยบุตรีสุดท้องของนางคือ นางไกกาสี ซึ่งชายาองค์ที่สองของท้าววิสรวะ ผู้เป็นเหลนของพระพรหม เป็นพระเจ้านครลงกาใหม่ โดยนางไกกาสีนี้ คือ มารดาของทศกัณฐ์ กุมภกรรณ พิเภก และสำมนักขา ท้าวมาลียวัน เป็นผู้ที่ทุกคนในลงกาเกรงใจและให้ความเคารพ เป็นที่ปรึกษาทั้งในและนอกสภาของทศกัณฐ์ ท้าวมาลียวันเป็นอีกผู้หนึ่งที่แนะนำให้ทศกัณฐ์ส่งคืนนางสีดาอยู่เสมอ ไม่สนับสนุนให้ทำการสงครามเพื่อสตรีเพียงนางเดียว

## ในรามเกียรติ์และเรียมเกร์
ท้าวมาลีวราช หรือมาลีวัคคพรหม เป็นพระพรหมมีสี่พักตร์แปดกร มีความยุติธรรมมากจึงได้รับพรจากพระอิศวรให้มีวาจาสิทธิ์ ท้าวมาลีวราช มีศักดิ์เป็นปู่ของทศกัณฐ์เนื่องจากเป็นเชษฐาของท้าวจตุรพักตร์ เมื่อทศกัณฐ์ทำสงครามกับพระรามต้องสูญเสียญาติมิตรและบริวารเป็นจำนวนมาก ทศกัณฐ์หวังจะให้ท้าวมาลีวราชสาปแช่งพระราม จึงฟ้องร้องต่อท้าวมาลีวราชใส่ร้ายพระรามมากมาย ท้าวมาลีวราชไม่ต้องการฟังความข้างเดียวจึงให้เชิญพระรามและนางสีดาไปสอบสวนจนได้ความจริง ท้าวมาลีวราชสั่งให้ทศกัณฐ์คืนนางสีดาไป แต่ทศกัณฐ์ไม่ยินยอม ท้าวมาลีวราชโกรธมากกล่าวคำสาปแช่งให้ทศกัณฐ์ต้องตายด้วยศรของพระราม

## หัวโขนสำหรับการแสดงโขนและละโคนโขล
หน้าพรหมสีขาวสี่พักตร์ ทำเป็นสองชั้นชั้นแรกมีสี่หน้า ชั้นที่สองทำเป็นหน้าเล็ก ๆ สามหน้าเรียงอยู่ด้านหลังท้ายทอย จะสวมมงกุฎน้ำเต้ากาบห้ายอดกายสีขาว

## อ้างอิง

หมวดหมู่:อสูร 
หมวดหมู่:รากษสในรามายณะ
หมวดหมู่:ตัวละครในรามเกียรติ์
หมวดหมู่:ตัวละครที่เป็นยักษ์
หมวดหมู่:ตัวละครที่เป็นผู้พิพากษา
หมวดหมู่:บุคคลในตำนานไทย
คลองลำปลาทิว

thumb|คลองลำปลาทิว

**คลองลำปลาทิว** เป็นคลองสาขาหนึ่งของคลองแสนแสบที่ขุดแยกขึ้นมาทางทิศตะวันออกไปทางลำต้นกล้วยและลำผักชี ส่วนต้นคลองเรียกว่า "คลองลำปะทิว" ส่วนกลางคลองเรียกว่า **คลองขุดใหม่** ส่วนปลายคลองก่อนเชื่อมกับคลองลำพระองค์เรียกว่า **คลองลำผักชี** แต่ชาวหนองจอกมักเรียกว่า "คลองขุดใหม่" แต่เดิมนั้นคลองลำปลาทิวเริ่มต้นตั้งแต่ลำผักชีไปถึงหัวตะเข้และมีการขุดคลองต่อจากลำผักชีมาถึงหนองจอก คลองแสนแสบ เรียกว่า "คลองขุดใหม่" ต่อมาเรียกเป็นคลองเส้นเดียวกันว่า "คลองลำปลาทิว" ตั้งแต่หนองจอกถึงหัวตะเข้

คลองลำปลาทิวตลอดทั้งสายมีความกว้างเฉลี่ย 35 เมตร ก้นคลองกว้างเฉลี่ย 12–15 เมตร และมีความยาวคลอง 17.5 กิโลเมตร จึงมีความจุน้ำสูงสุดอยู่ที่ 1,534,000 ลูกบาศก์เมตร

## ชื่อ
สมัยก่อนเรียกชื่อว่า **คลองลำปะทิว** ซึ่งอาจมีความหมายว่า เส้นทาง (ลำ) ที่พบเห็น (ปะ) แมกไม้สองข้างตลอดทาง (ทิว) ส่วนคำว่า "ปลาทิว"  เป็นปลาที่ไม่มีอยู่จริง จึงอาจสันนิษฐานว่าคงเพี้ยนมาจาก "คลองลำปลาซิว"

อีกข้อสันนิษฐานหนึ่งมีเรื่องเล่าว่าบริเวณนี้มีชุมชนมอญอพยพมา มีผัวเมียคู่หนึ่งพายเรือตามกลุ่มเพื่อนไม่ทัน จนเพื่อน ๆ สงสัยและต้องพายเรือกลับมาดู พบว่าสองผัวเมียทะเลาะกันอยู่ ว่าจะพายไปเส้นทางไหน จึงตะโกนร้องว่า "ปะเทีย ปะเทีย" (แปลว่าอย่าทะเลาะกัน) ภายหลังจากเพี้ยนมาเป็นคลองลำปลาทิว

## สถานที่ริมคลอง
บริเวณสี่แยกหัวตะเข้ เป็นจุดบรรจบกันของคลองลำปลาทิว คลองประเวศบุรีรมย์และคลองหัวตะเข้ บริเวณนี้เป็นที่ตั้งของชุมชนหัวตะเข้

ชุมชนลำปลาทิวในพื้นที่เขตลาดกระบัง ตั้งอยู่ริมคลอง พื้นที่มีลักษณะเป็นแอ่งกระทะ ทำให้ถูกน้ำท่วมขังเป็นประจำทุกปีโดยเฉพาะในฤดูฝนเมื่อน้ำเหนือไหลมาพื้นที่แห่งนี้จะได้รับผลกระทบเป็นแห่งแรก ๆ ของกรุงเทพมหานคร

วัดที่ตั้งอยู่ริมคลองคือ วัดสุทธาโภชน์ซึ่งเป็นวัดมอญ มีประเพณีที่สืบทอดยาวนานคือประเพณีตักบาตรพระร้อยทางเรือ โดยประชาชนจะนั่งคอยใส่บาตรพระเรียงรายอยู่ริมตลิ่งตามแนวคลองลำปลาทิว

## อ้างอิง

## แหล่งข้อมูลอื่น
* 

ลำปลาทิว
ลำปลาทิว
โทงิตสึ

**โทงิตสึ** () เป็นเมืองที่ตั้งอยู่ในอำเภอนิชิโซโนงิ จังหวัดนางาซากิ ประเทศญี่ปุ่น มีขนาดพื้นที่ทั้งสิ้น 20.73&nbsp;ตารางกิโลเมตร ณ 31 มีนาคม ค.ศ. 2017 เมืองนี้มีประชากรประมาณ 30,084 คน และมีความหนาแน่นของประชากร 1,500 คนต่อตารางกิโลเมตร

โทงิตสึมีความโดดเด่นเรื่องร้านค้าปลีกที่มีหลากหลาย และเป็นศูนย์กลางการค้าของอำเภอนิชิโซโนงิ จังหวัดนางาซากิ

## ภูมิศาสตร์
โทงิตสึตั้งอยู่ติดกับเมืองนางาโยะทางทิศตะวันออก ติดกับนครนางาซากิทางทิศใต้และทิศตะวันตก ส่วนทางทิศเหนือติดกับอ่าวโอมูระ

### เทศบาลโดยรอบ
* จังหวัดนางาซากิ
** นครนางาซากิ
** เมืองนางาโยะ

## การศึกษา
โทงิตสึมีโรงเรียนมัธยมปลาย 1 แห่ง คือ โรงเรียนมัธยมเซอุงกากูเอ็ง, โรงเรียนมัธยมต้น 3 แห่ง (รวมเซอุงด้วย), และโรงเรียนประถม 4 แห่ง

## การขนส่ง
การขนส่งสาธารณะในโทงิตสึ ได้แก่ ระบบรถโดยสารท้องถิ่น มีทั้งสายที่วิ่งภายในเมือง และสายที่เชื่อมต่อกับนครนางาซากิ, ท่าอากาศยานนางาซากิ และเมืองนางาโยะ โทงิตสึไม่มีสถานีรถไฟและไม่มีทางรถไฟผ่าน สถานีที่ใกล้ที่สุดคือสถานีรถไฟมิจิโนโอะในนครนางาซากิ และสถานีรถไฟนางาโยะในเมืองนางาโยะ

### ทางหลวง
* ทางหลวงแผ่นดิน
** ทางหลวงญี่ปุ่นหมายเลข 206
** ทางหลวงญี่ปุ่นหมายเลข 207

## อ้างอิง

## แหล่งข้อมูลอื่น
* 
* 
* เว็บไซต์ทางการเทศบาลเมืองโทงิตสึ 

หมวดหมู่:เมืองในจังหวัดนางาซากิ
มิสซิสยูนิเวิร์ส

**มิสซิสยูนิเวิร์ส** เป็นงานระดับนานาชาติประจำปีสำหรับ "ผู้หญิงที่แต่งงานแล้วที่มีเกียรติที่สุด" ซึ่งจัดขึ้นครั้งแรกในเมืองโซเฟีย, บัลแกเรีย และซิดนีย์, ออสเตรเลีย

## ประวัติและรุ่นประกวด
มีการประกวดต่างๆ ที่เรียกว่า มิสทีนอินเตอร์เนชันแนล ย้อนกลับไปในปี 2007

## มิสซิสยูนิเวิร์ส โดย โซเฟีย, บัลแกเรีย

มิสซิสยูนิเวิร์ส เป็นงานระดับนานาชาติประจำปีสำหรับ "ผู้หญิงที่แต่งงานแล้วที่มีเกียรติที่สุด" ซึ่งจัดขึ้นครั้งแรกในเมืองโซเฟีย, ประเทศบัลแกเรีย ในปี 2007 งานนี้เปิดให้สตรีที่แต่งงานแล้ว หย่าร้าง และเป็นหม้ายจากประเทศต่างๆ ในทุกทวีปทั่วโลก ซึ่งมีอายุระหว่าง อายุ 18 และ 55 ปี มีครอบครัวและอาชีพ และมีส่วนร่วมใน "สาเหตุสำคัญ". ตั้งอยู่ในเมืองโซเฟีย, ประเทศบัลแกเรีย

ผู้จัดงาน Mrs. Universe Ltd. ยังได้จัดงาน Mrs. Europe, Grandma Universe, และการประกวด Children of the Universe.

### ผู้ถือกรรมสิทธิ์ — โดย โซเฟีย, บัลแกเรีย (ตั้งแต่ปี 2007)

### โเรียงลำดับสัญชาติของผู้ชนะเลิศ

### ตัวแทนประเทศไทย

## มิสซิสยูนิเวิร์ส โดย ออสเตรเลีย

การประกวดมิสซิสยูนิเวิร์ส คือภารกิจเพื่อค้นหาผู้หญิงที่แต่งงานแล้วโดดเด่นที่สุดในโลก ผู้ซึ่งต้องการสร้างความแตกต่างและสร้างชื่อเสียงให้กับโลก ผู้เข้าแข่งขันจะต้องแต่งงาน ณ วันที่สมัคร มีอายุอย่างน้อย 18 ปี รวมทั้งเป็นผู้พำนักในประเทศที่คุณเข้าแข่งขัน

การประกวดมิสซิสยูนิเวิร์ส ยังมีเป้าหมายที่จะเชื่อมช่องว่างระหว่างแฟชั่น นางแบบ และการประกวด เป้าหมายของเราคือการสร้างมาตรฐานใหม่ในด้านแฟชั่น การสร้างแบบจำลอง และการประกวด - ถึงเวลาแล้วที่ออสเตรเลียจะต้องขึ้นเวทีระดับโลก! นี่คือโอกาสที่เปลี่ยนแปลงชีวิตสำหรับผู้หญิงที่แต่งงานแล้วด้วยรูปลักษณ์และท่วงท่าที่ไม่เหมือนใคร บุคลิกที่มีชีวิตชีวา และความหลงใหลในการประกวดนางงาม แฟชั่น และการสร้างแบบจำลอง นี่คือการแข่งขันที่ออกแบบมาเพื่อเปิดโอกาสให้ผู้หญิงที่มีความทะเยอทะยานได้เป็นส่วนหนึ่งของอุตสาหกรรมการสร้างแบบจำลองแฟชั่นระดับชาติและระดับนานาชาติ

มิสซิสยูนิเวิร์ส เป็นผลิตผลของ Maryrose Salubre ผู้ก่อตั้ง Salubre Models ในปี 2006 การเดินทางของ Maryrose จากการเริ่มต้นก่อตั้ง Salubre Models ในปี 2006 นำไปสู่โครงการที่มีชื่อเสียงมากมาย เช่น การประกวด Australasia Official ซึ่งก่อตั้งขึ้นในปี 2014, International รางวัล Golden Sash Awards เครื่องแต่งกายยอดเยี่ยมของซิดนีย์ และในที่สุดมิสซิสยูนิเวิร์ส

นอกจากนี้มิสซิสยูนิเวิร์ส ยังตั้งเป้าที่จะเสริมพลัง มีส่วนร่วม และสร้างแรงบันดาลใจให้กับผู้หญิงทุกวัฒนธรรมและภูมิหลัง เป้าหมายของเราคือการสร้างความมั่นใจในตนเองให้พวกเขากลายเป็นทูตระดับโลกที่มีเป้าหมายเพื่อสร้างแรงบันดาลใจให้เกิดการเปลี่ยนแปลงในโลก ผู้หญิงเหล่านี้เป็นผู้เปลี่ยนเกม ก้าวไปข้างหน้า และบุคคลที่มีแรงผลักดันสูง ซึ่งไม่เพียงแค่พูดถึงการเปลี่ยนแปลงโลกและการสร้างความแตกต่าง แต่ยังมีแรงบันดาลใจมากพอที่จะเริ่มลงมือทำ

### ผู้ถือกรรมสิทธิ์ — โดย ออสเตรเลีย (ตั้งแต่ปี 2022)

### เรียงลำดับสัญชาติของผู้ชนะเลิศ

### รองชนะเลิศ

### ตัวแทนประเทศไทย

## ดูเพิ่ม
* รายการประกวดความงาม
## อ้างอิง

## แหล่งข้อมูลอื่น

* เว็บไซต์หลักอย่างเป็นทางการ - MRS Universe
* เฟซบุ๊กหลักอย่างเป็นทางการ - MRS Universe
*
* เฟซบุ๊กหลักอย่างเป็นทางการ - Mrs Universe Official
* เฟซบุ๊กหลักอย่างเป็นทางการ - MS Entertainment  (Mrs Universe Official)

หมวดหมู่:การประกวดนางงาม
มิสซิสเวิลด์

**มิสซิสเวิลด์** เป็นการประกวดความงามครั้งแรกสำหรับผู้หญิงที่แต่งงานแล้ว เกิดขึ้นในปี 1984 แนวคิดของการประกวดนี้มีรากฐานมาจากมิสซิสอเมริกา. ตั้งแต่ปี 1984 ถึง 1987 การประกวดเป็นที่รู้จักในชื่อ Mrs. Woman of the World และได้เปลี่ยนเป็น Mrs. World ในปี 1988 ตลอดหลายปีที่ผ่านมา มิสซิสเวิลด์ ได้เข้าสู่การประกวดการสมรสที่ใหญ่ที่สุดในโลกและมีผู้กำกับใน 80 ประเทศ.

การประกวดนางงาม Mrs World ก่อตั้งขึ้นในปี 1984 โดย David และ Elaine Marmel นับเป็นการประกวดความงามระดับนานาชาติครั้งแรกสำหรับผู้หญิงที่แต่งงานแล้วโดยเฉพาะ การประกวดครั้งนี้เป็นเวทีให้ผู้เข้าประกวดที่แต่งงานแล้วได้แสดงไม่เพียงแต่ความสวยงามเท่านั้น แต่ยังรวมถึงสติปัญญาและความพยายามในการเข้าถึงชุมชนอีกด้วย

## ผู้ดำรงตำแหน่ง
} พอลินีเชีย
|Solange Tuyishime Keita
| 
| 
| 
|64
|-
|2023
|Julia Schnelle
|Solange Tuyishime Keita
|Johanna Serna Correa
| 
| 
| 
|38
|-
|2024
|Tshego Gaelae
|Ishadi Amanda
|Proynt Panprem
| 
| 
| 
|37
|-
|2025
|Chanita Seedaket Craythorne
|Page Ewing
|Sabrina Yousaf
| 
| 
| 
|40
|}

### เรียงลำดับสัญชาติของผู้ชนะเลิศ

## ตัวแทนประเทศไทย

## ดูเพิ่ม

* รายการประกวดความงาม
## อ้างอิง

## แหล่งข้อมูลอื่น

* เว็บไซต์หลักอย่างเป็นทางการ
* เฟซบุ๊กหลักอย่างเป็นทางการ

หมวดหมู่:การประกวดนางงาม
ริชาร์ด อาร์โนลด์

**ริชาร์ด อาร์โนลด์** (; เกิด 26 เมษายน 1971) เป็นนักบัญชีชาวอังกฤษ ซึ่งเขาเป็นอดีตประธานเจ้าหน้าที่บริหารของแมนเชสเตอร์ยูไนเต็ด ระหว่างปี ค.ศ. 2022–2023 โดยเขารับตำแหน่งต่อจาก เอ็ด วู้ดเวิร์ด เมื่อวันที่ 1 กุมภาพันธ์ ค.ศ. 2022

## การศึกษา
อาร์โนลด์ได้รับการศึกษาที่ โรงเรียนคิงส์สคูล เชสเตอร์ และ มหาวิทยาลัยบริสตอล ในสหราชอาณาจักร โดยสำเร็จการศึกษาระดับปริญญาตรี วิทยาศาสตรบัณฑิต สาขา ชีววิทยา ในปี ค.ศ. 1993 เขาผ่านการรับรองเป็นนักบัญชีชาร์เตอร์ดในปี ค.ศ. 1996 ปัจจุบันเขาดำรงตำแหน่งผู้ว่าการโรงเรียนคิงส์สคูลเชสเตอร์

## การทำงาน
อาร์โนลด์ ร่วมงานกับบริษัท ไพรซ์วอเทอร์เฮาส์คูเปอส์ ในปี ค.ศ. 1993 โดยทำงานเป็นผู้จัดการอาวุโสด้านโทรคมนาคมและสื่อ ขณะอยู่ที่ PwC เขาทำงานเกี่ยวกับการแปรรูป บริษัทซาอุดิเทเลคอม และมีส่วนร่วมในการระดมทุนสาธารณะในรูปแบบการเสนอขายหุ้นแก่ประชาชนทั่วไปเป็นครั้งแรกของ ออเรนจ์ เทเลคอมมูนิเคชั่นส์ ในสหราชอาณาจักร

หลังจาก 6 ปีที่ PwC อาร์โนลด์ ได้ลาออกและร่วมงานกับ Global Crossing Europe Ltd. ซึ่งเป็นบริษัทโทรคมนาคมระดับโลก และช่วยเหลือพวกเขาในการปรับโครงสร้างธุรกิจระหว่างปี ค.ศ. 1999 ถึง ค.ศ. 2002 จากนั้นเขาก็ลาออก

อาร์โนลด์ ได้รับแต่งตั้งให้เป็นรองกรรมการผู้จัดการของ InterVoice Ltd. ในปี ค.ศ. 2002 โดยรับผิดชอบแผนกการขายและการตลาดช่องทางระหว่างประเทศของบริษัทเทคโนโลยี (InterVoice Inc.) ซึ่งจดทะเบียนใน ตลาดหลักทรัพย์ แนสแด็ก

ในปี ค.ศ. 2007 อาร์โนลด์ลาออกจากอินเตอร์วอยซ์และร่วมงานกับแมนเชสเตอร์ยูไนเต็ดในตำแหน่งผู้อำนวยการฝ่ายการค้า เขาได้รับการเลื่อนตำแหน่งให้เป็นกรรมการผู้จัดการและกรรมการของ Manchester United PLC เมื่อวันที่ 1 กรกฎาคม ค.ศ. 2013 โดยเข้าควบคุมการดำเนินธุรกิจของสโมสร หลังจากที่ เดวิด กิลล์ หัวหน้าผู้บริหารลาออกและแทนที่โดย เอ็ด วู้ดเวิร์ด รองประธานบริหาร อาร์โนลด์ นั่งเป็นกรรมการของ เอ็มยูทีวี ซึ่งเป็นสถานีโทรทัศน์ของสโมสรและ Manchester United Merchandising Limited ในช่วงเวลาที่เขาอยู่ที่สโมสร เขาได้มีส่วนสำคัญในการสร้างความน่าสนใจให้กับแบรนด์แมนเชสเตอร์ ยูไนเต็ด ไปทั่วโลก โดยเปิดสำนักงานการค้าใน เมย์แฟร์, นิวยอร์ก และ ฮ่องกง อาร์โนลด์ดูแลการลงนามในสัญญาสปอนเซอร์ที่ทำกำไรได้หลายฉบับ ซึ่งรวมถึงข้อตกลงการเป็นสปอนเซอร์ชุดแข่งมูลค่า 600 ล้านดอลลาร์สหรัฐที่ทำสถิติโลกเป็นเวลา 7 ปีกับ เจเนอรัลมอเตอร์ส/เชฟโรเลต (2014) และข้อตกลงอุปกรณ์กีฬามูลค่า 1.3 พันล้านดอลลาร์สหรัฐกับ อาดิดาส เป็นเวลา 10 ปี (2015) เป็นข้อตกลงที่มีมูลค่าทางการตลาดมากที่สุดในประวัติศาสตร์ธุรกิจกีฬาในขณะนั้น

อาร์โนลด์ได้รับการเสนอชื่อเข้ารอบสุดท้ายโดยสถาบันกรรมการในสาขา Young Director of the Year ในปี ค.ศ. 2004 และ 2005 สำหรับผลงานของเขาที่ InterVoice ในปี ค.ศ. 2011 เขาได้รับการเสนอชื่อเข้าชิงรางวัลนักนวัตกรรมการกีฬาแห่งปีของนิตยสาร SportBusiness International จากความสำเร็จเชิงพาณิชย์ของเขากับแมนเชสเตอร์ ยูไนเต็ด

## อ้างอิง

หมวดหมู่:นักบัญชีชาวอังกฤษ
หมวดหมู่:กรรมการและประธานสโมสรฟุตบอลแมนเชสเตอร์ยูไนเต็ด
เกาะมันใน

**เกาะมันใน** เป็นเกาะที่ใหญ่ที่สุดในหมู่เกาะมันซึ่งประกอบด้วย 3 เกาะ คือเกาะมันใน เกาะมันกลาง และเกาะมันนอก ในทะเลอ่าวไทยบริเวณนอกชายฝั่งตำบลกร่ำ อำเภอแกลง จังหวัดระยอง

เกาะมันในมีเนื้อที่ประมาณ 131 ไร่ อยู่ใกล้ฝั่งที่สุดในหมู่เกาะมัน เป็นที่ตั้งของศูนย์อนุรักษ์พันธุ์เต่าทะเลในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เป็นสถานที่อนุบาลลูกเต่าทะเลก่อนจะปล่อยลงสู่ทะเล นอกจากนั้นภายในโครงการฯ ก็ยังมีการเลี้ยงพ่อพันธุ์แม่พันธุ์เต่าทะเลเพื่อใช้ในการขยายพันธุ์ และมีส่วนจัดแสดงให้ความรู้เกี่ยวกับเต่าทะเล

เกาะไม่มีที่พัก ไม่สามารถค้างคืนได้ แต่มาเที่ยวชมได้ บางช่วงที่น้ำลดเกิดเป็นทะเลแหวก ไปจนถึงเกาะมันกลาง มีระยะทางประมาณ 200 เมตร อ่าวต่าง ๆ ของเกาะ ได้แก่อ่าวต้นมะขาม อ่าวหินโขดหญ้า อ่าวโกงกาง และอ่าวหน้าบ้าน แนวปะการังพบได้บริเวณเกาะมันในด้านตะวันตกและด้านใต้

## อ้างอิง

มันใน
ฟาโรห์เนคทาเนโบที่ 2

**เนคทาเนโบที่ 2** (อียิปต์โบราณ: ;  , เนคทาเนโบส) เป็นผู้ปกครองชาวอียิปต์พระองค์สุดท้ายของอียิปต์ และเป็นฟาโรห์พระองค์ที่สามและพระองค์สุดท้ายจากราชวงศ์ที่สามสิบแห่งอียิปต์ ทรงครองราชย์ตั้งแต่ 358 ถึง 340 ปีก่อนคริสตกาล

ภายใต้รัชสมัยของฟาโรห์เนคทาเนโบที่ 2 เป็นช่วงเวลาที่พระราชอาณาจักรเจริญรุ่งเรือง ศิลปินชาวอียิปต์ได้พัฒนารูปแบบเฉพาะที่ทิ้งร่องรอยที่โดดเด่นไว้บนภาพสลักนูนต่ำนูนสูงของราชอาณาจักรปโตเลมี เช่นเดียวกับฟาโรห์เนคทาเนโบที่ 1 ผู้ปกครองก่อนหน้าของพระองค์ ฟาโรห์เนคทาเนโบที่ 2 ทรงแสดงความศรัทธาอย่างแรงกล้าต่อลัทธิต่างๆ ของเหล่าทวยเทพในศาสนาอียิปต์โบราณ และมีสถานที่ในอียิปต์มากกว่าร้อยแห่งที่แสดงให้เห็นถึงความศรัทธาของพระองค์ อย่างไรก็ตาม พระองค์ทรงได้ดำเนินการก่อสร้างและการบูรณะปฏิสังขรณ์เหล่าศาสนาสถานได้มากกว่าฟาโรห์เนคทาเนโบที่ 1 โดยเฉพาะอย่างยิ่งในวิหารอียิปต์ขนาดมหึมาของเทพีไอซิสในฟิเล

เป็นระยะเวลาหลายปีที่พระองค์ทรงประสบความสำเร็จในการทำให้พระราชอาณาจักรอียิปต์ปลอดภัยจากการรุกรานจากจักรวรรดิอะคีเมนิด แต่อย่างไรก็ตามพระองค์ก็ทรงถูกทรยศโดยอดีตข้าราชบริพารของพระองค์คือ ที่ปรึกษาแห่งรอดส์ ในที่สุดฟาโรห์เนคทาเนโบที่ 2 ก็ทรงพ่ายแพ้ต่อชาวเปอร์เซีย โดยชาวเปอร์เซียได้ยึดครองเมืองเมมฟิสและยึดส่วนที่เหลือของพระราชอาณาจักร และผนวกเข้ากับจักรวรรดิอะคีเมนิดภายใต้การปกครองของกษัตริย์อาร์ตาเซอร์ซีสที่ 3 และฟาโรห์เนคทาเนโบที่ 2 ได้เสด็จลี้ภัยไปทางใต้และทรงรักษาพระราชอำนาจไว้ได้ช่วงระยะเวลาหนึ่ง และไม่ทราบถึงชะตากรรมของพระองค์เลยหลังจากนั้น

## พระนาม
พระนาม *เนคทาเนโบ (Nectanebo)* มีรากมาจากพระนามของพระองค์ในภาษากรีกคือ *เนคทาเนโบส* (*Νεκτανεβώς* หรือ *Νεκτανεβός* ในหลักฐานช่วงหลัง) พระนามในภาษาอียิปต์ของพระองค์คือ *Nḫt-Ḥr-Ḥbt* ซึ่งแปลว่า "*ชัยชนะคือ[[ฮอรัส]]แห่ง[[เบเบต เอล ฮาการ์|เฮบิต]] (victorious is Horus of Hebyt)*" ถึงแม้ว่าในภาษาอังกฤษจะมีระบุพระนามพระองค์ให้เหมือนกันกับฟาโรห์เนคทาเนโบที่ 1 แต่อันที่จริงแล้วในภายหลังเรียกว่า *เนคทาเนบิส* (*Νεκτάνεβις*)

## อ้างอิง


หมวดหมู่:ฟาโรห์ยุคราชวงศ์ที่สามสิบ
เกาะหินงาม

**เกาะหินงาม** เป็นเกาะเล็ก ๆ ที่ตั้งอยู่ทางทิศตะวันตกเฉียงใต้ของเกาะอาดัง ส่วนหนึ่งของหมู่เกาะอาดัง-ราวี อุทยานแห่งชาติตะรุเตา ในตำบลเกาะสาหร่าย อำเภอเมืองสตูล จังหวัดสตูล สามารถเดินทางด้วยเรือหางยาวจากเกาะหลีเป๊ะโดยใช้เวลาเดินทางประมาณ 20 นาที 

จุดเด่นของเกาะคือไม่มีหาดทรายแต่เต็มไปด้วยหาดหินทั้งเกาะ บริเวณด้านหน้าหาดนั้นมีหินก้อนกลมมนขนาดเท่า ๆ กัน เชื่อกันว่าหินทุกก้อนที่หาดแห่งนี้มีคำสาปเจ้าพ่อตะรุเตา ห้ามนำเคลื่อนย้ายออกจากเกาะ สำหรับการเรียงหินที่เกาะหินงามนั้น มีความเชื่อกันว่า หากใครเรียงต่อกันขึ้นไปเป็นเจดีย์หิน เป็นคอนโดหินได้ 13 ชั้น 13 ก้อน บ้างก็ว่ายิ่งเรียงสูงเท่าไหร่ยิ่งดี แล้วอธิษฐานก็จะสำเร็จสมหวังดังปรารถนา

บริเวณท้ายเกาะหินงามยังมีจุดดำน้ำปะการังน้ำตื้น ได้แก่ ปะการังโขด ปะการังสมองร่องเล็ก ปะการังโต๊ะ ปะการังเขากวาง ปะการังลายดอกไม้ ฯลฯ

## อ้างอิง

## แหล่งข้อมูลอื่น

หินงาม
หินงาม
หมวดหมู่:อุทยานแห่งชาติตะรุเตา